CELEX: 62010CN0154
Language: et
Date: 2010-04-01 00:00:00
Title: Kohtuasi C-154/10 P: Nokia Oyj 1. aprillil 2010 esitatud apellatsioonkaebus Üldkohtu (kaheksas koda) 20. jaanuari 2010 . aasta otsuse peale kohtuasjas T-460/07: Nokia Oyj versus Siseturu Ühtlustamise Amet (kaubamärgid ja tööstusdisainilahendused)

3.7.2010   
            
            
               ET
            
            
               Euroopa Liidu Teataja
            
            
               C 179/15
            
         Nokia Oyj 1. aprillil 2010 esitatud apellatsioonkaebus Üldkohtu (kaheksas koda) 20. jaanuari 2010. aasta otsuse peale kohtuasjas T-460/07: Nokia Oyj versus Siseturu Ühtlustamise Amet (kaubamärgid ja tööstusdisainilahendused)
   (Kohtuasi C-154/10 P)
   2010/C 179/25
   Kohtumenetluse keel: soome
   
      Pooled
   
   
      Apellant: Nokia Oyj (esindaja: C. Rehaag)
   
      Teine menetlusosaline: Siseturu Ühtlustamise Amet (kaubamärgid ja tööstusdisainilahendused)
   
      Apellandi nõuded
   
   
               —
            
            
               tühistada otsus kohtuasja T-460/07;
            
         
               —
            
            
               mõista kohtukulud välja Siseturu Ühtlustamise Ametilt.
            
         
      Väited ja peamised argumendid
   
   Kaebuse esitaja palub tühistada Üldkohtu otsuse kohtuasjas T-460/07, kuna see kohus leidis nimetatud otsuses vääralt, et kaubamärkide LIFE ja LIFE BLOG segiajamine on tõenäoline, ning seega kohaldas vääralt määruse nr 40/94 (1) artikli 8 lõike 1 punkti b. Kaebuse esitaja sõnul rikkus Üldkohus nõnda liidu õigust.
   Üldkohus märkis seoses kaubamärkide sarnasusega tõepoolest, et omavahel tuleb võrrelda kaubamärke LIFE ja LIFE BLOG, kuid toimis seejärel ilmselgelt vastuolus selle järeldusega, hinnates kaubamärkide sarnasuse põhjendamiseks üksnes terviku moodustava kaubamärgi LIFE BLOG osa LIFE.
   Sellega seoses andis Üldkohus väära hinnangu sellele, millistest tarbijatest moodustub asjaomane avalikkus ja kuidas tarbijad kaubamärke tajuvad, ning rikkus nõnda Euroopa Kohtu praktikas tunnustatud põhimõtteid.
   
      (1)  Nõukogu 20. detsembri 1993. aasta määrus (EÜ) nr 40/94 ühenduse kaubamärgi kohta (EÜT L 11, lk 1, ELT eriväljaanne, 17/01, lk 146)